รัฐบาลไทย-ข่าวทำเนียบรัฐบาล-จังหวัดจันทบุรีบูรณาการฝ่ายความมั่นคง จับนายทุนเงินกู้ดอกเบี้ยโหด เจ้าของเพจ “รับจำนำ จันทบุรี” หลังรับจำนำรถจักรยานยนต์และรถยนต์ เรียกเก็บดอกเบี้ยเกินกว่าที่กฏหมายกำหนด
วันศุกร์ที่ 26 มกราคม 2567
26/01/2567
จังหวัดจันทบุรีบูรณาการฝ่ายความมั่นคง จับนายทุนเงินกู้ดอกเบี้ยโหด เจ้าของเพจ “รับจํานํา จันทบุรี” หลังรับจํานํารถจักรยานยนต์และรถยนต์ เรียกเก็บดอกเบี้ยเกินกว่าที่กฏหมายกําหนด
จังหวัดจันทบุรีบูรณาการฝ่ายความมั่นคง จับนายทุนเงินกู้ดอกเบี้ยโหด เจ้าของเพจ “รับจํานํา จันทบุรี” หลังรับจํานํารถจักรยานยนต์และรถยนต์ เรียกเก็บดอกเบี้ยเกินกว่าที่กฏหมายกําหนด เน้นย้ํา หากพบเบาะแสการกระทําความผิดทุกรูปแบบ แจ้ง 1567 ทันที
วันนี้ (26 ม.ค.67) นายมนต์สิทธิ์ ไพศาลธนวัฒน์ ผู้ว่าราชการจังหวัดจันทบุรี เปิดเผยว่า ปัญหาหนี้นอกระบบ เป็นปัญหาใหญ่ในสังคมไทยที่กัดกร่อนสังคมไทยมายาวนาน อีกทั้งยังเป็นจุดเริ่มต้นของปัญหาสังคมอีกหลายประการ จังหวัดจันทบุรี จึงเร่งดําเนินการแก้ไขหนี้ปัญหาหนี้นอกระบบตามนโยบายรัฐบาล และกระทรวงมหาดไทยอย่างต่อเนื่อง ที่เน้นย้ําให้ผู้ว่าราชการจังหวัด นายอําเภอ ใช้กลไกระดับพื้นที่ประชาสัมพันธ์การลงทะเบียนการแก้ไขปัญหาหนี้นอกระบบ เพื่อให้ประชาชนที่เป็นหนี้นอกระบบได้เข้ามาลงทะเบียนขอรับการช่วยเหลือจากทางภาครัฐอย่างครอบคลุมและทั่วถึง รวมทั้งให้ทุกพื้นที่ดําเนินกระบวนการเจรจาไกล่เกลี่ยหนี้สินทันทีที่ได้รับการลงทะเบียน เพื่อให้ลูกหนี้นอกระบบที่ลงทะเบียนไว้ได้รับการช่วยเหลือและแก้ไขปัญหาหนี้นอกระบบได้รวดเร็วที่สุด
นายมนต์สิทธิ์ ไพศาลธนวัฒน์ ผู้ว่าราชการจังหวัดจันทบุรี กล่าวว่า จังหวัดจันทบุรี ได้บูรณาการร่วมกับตํารวจภูธรจังหวัดจันทบุรี แก้ไขปัญหาหนี้นอกระบบโดยการบังคับใช้กฎหมายอย่างจริงจัง ขยายผลจากการลงทะเบียนแก้ไขปัญหาหนี้นอกระบบ จับกุมเจ้าของเพจ รับจํานํา จันทบุรี เรียกเก็บดอกเบี้ยเกินกว่าที่กําหนดจํานวน 2 ราย คือ นายเอ็ม (นามสมมุติ) อายุ 29 ปี ชาว อ.ท่าใหม่ จ.จันทบุรี และนายเจ (นามสมมุติ) อายุ 19 ปี ชาว อ.ทุ่งใหญ่ จ.นครศรีธรรมราช พร้อมของกลาง รถยนต์ ยี่ห้อ อีซูซุ ดีแม็ค สีดําหมายเลขทะเบียน บล 4××× จันทบุรี 1 คัน รถจักรยานยนต์ 59 คัน โทรศัพท์มือถือ 4 เครื่อง โน๊ตบุ๊ค 4 เครื่อง บุหรี่ไฟฟ้า 499 ชิ้น
นายมนต์สิทธิ์ ไพศาลธนวัฒน์ ผู้ว่าราชการจังหวัดจันทบุรี กล่าวต่อว่า การเข้าจับกุมผู้ต้องหาทั้ง 2 ราย โดยสืบเนื่องจากเจ้าหน้าที่ตํารวจกองกํากับการตํารวจภูธรจังหวัดจันทบุรีได้รับแจ้งจากสายลับว่า มีเฟสบุ๊คแฟนเพจ ชื่อ รับจํานํา จันทบุรี มีการโพสข้อความเชิญชวนให้ประชาชนทั่วไปนําของมีค่าโดยเฉพาะ รถยนต์ รถจักรยานยนต์ มาจํานํากับทางเพจรับจํานํา แบบมีเล่มทะเบียน และที่ยังผ่อนชําระกับทางไฟแนนซ์ จึงรวบรวมพยานหลักฐาน เพื่อขอหมายค้นจากศาลจังหวัดจันทบุรี เช้าวันต่อมา เจ้าหน้าที่ ชุดสืบจังหวัดจันทบุรีและสภ.ท่าใหม่ ได้ร่วมกันนําหมายค้นของศาลจังหวัดจันทบุรี ไปทําการตรวจค้นบ้านเลขที่ 5/68 ถนนเทศบาลสาย 9 ต.ท่าใหม่ อ.ท่าใหม่ จ.จันทบุรี เมื่อเดินทางไปถึง พบผู้ต้องหาออกมาแสดงตัวเป็นเจ้าของห้องเช่า จึงได้แสดงหมายค้นของศาลจังหวัดจันทบุรีให้ผู้ต้องหาดู ผลการตรวจค้นพบของกลางจํานวนมาก จากการสอบถามผู้ต้องหาให้การสารภาพว่ารถยนต์และรถจักรยานยนต์ เป็นรถของลูกค้าที่นํามาจํานําไว้กับตนเอง โดยคิดดอกเบี้ยในอัตราร้อยละ 10 บาทต่อเดือน จึงจับกุมผู้ต้องหาพร้อมของกลาง โดยแจ้งข้อกล่าวหา ประกอบสินเชื่อส่วนบุคคลและตั้งโรงรับจํานําโดยไม่ได้รับอนุญาต และจําหน่ายสินค้าเลี่ยงภาษี และส่งผู้ต้องหาให้พนักงานสอบสวน สภ.ทําใหม่ ดําเนินคดีตตามกฎหมายต่อไป
"จากกรณีดังกล่าว เจ้าของรถที่นํามาจํานําไว้ สามารถติดต่อได้ที่ สภ.ท่าใหม่จันทบุรี เพื่อแสดงตัวเป็นเจ้าของรถ และนํารถกลับไปใช้ได้ตามปกติ โดยชําระเงินคืนเจ้าของโดยงดเว้นดอกเบี้ย ทั้งนี้ ขอเชิญชวนพี่น้องประชาชนทุกคนช่วยกันระแวดระวังบ้านเมืองของเรา ช่วยกันเป็นหูเป็นตาให้เจ้าหน้าที่ฝ่ายความมั่นคงด้วย หากพบเห็นเบาะแสการกระทําผิดทุกรูปแบบ สามารถแจ้งข้อมูลได้ที่นายอําเภอ ปลัดอําเภอ เจ้าหน้าที่ฝ่ายความมั่นคง กํานัน ผู้ใหญ่บ้าน หรือที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง และข้อมูลส่วนบุคคลของผู้แจ้งเบาะแสจะถูกคุ้มครองและปกปิดเป็นความลับ ป้องกันไม่ให้พลเมืองดีต้องได้รับภัยจากการแจ้งเบาะแสดังกล่าว" นายมนต์สิทธิ์ฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood